ລມຕ ຕ່າງປະເທດ Kerry ລາຍງານ ແຜນໂຈມຕີມັນ​ສະໝອງ ຂອງ ກຸ່ມລັດອິສລາມ
ລັດຖະບານ​ອີຣັກ ​ຖືກ​​ແຈ້ງ​ໃຫ້​ຊາບ ​ກ່ຽວ​ກັບ ​ການ​ປະກາດ​ຂອງ ລັດຖະມົນຕີປ້ອງກັນ​ປະເທດ ທ່ານ Ash Carter ຈະສົ່ງໜ່ວຍ​ປະຕິບັດ​ງານ ພິ​ເສດ ຂອງ​ສະຫະລັດ ໄປອີຣັກ.
ລັດຖະມົນຕີ ຕ່າງປະເທດ ສະຫະລັດ ທ່ານ John Kerry ກ່າວ ໃນວັນພຸດມື້ນີ້ວ່າ ລັດຖະບານອີຣັກ ໄດ້ຖືກແຈ້ງໃຫ້ຊາບລ່ວງ ໜ້າ ກ່ຽວກັບການປະກາດຂອງ ລັດຖະມົນຕີປ້ອງກັນປະເທດ ທ່ານ Ash Carter ວ່າ ໜ່ວຍປະຕິບັດງານ ພິເສດຂອງສະຫະ ລັດ ອາດຈະໄປເຖິງອີຣັກ ໃນບໍ່ເທົ່າໃດອາທິດຂ້າງໜ້ານີ້ “ກຳລັງສຳຫລວດຫາເປົ້າໝາຍພິເສດ” ຈະປະກອບດ້ວຍ ກຳລັງພິເສດປະມານ 200 ຄົນ ອີງຕາມບັນດາເຈົ້າໜ້າທີ່ໆ ຮູ້ເລື້ອງດີກ່ຽວກັບແຜນການດັ່ງກ່າວທີ່ແນ ໃສ່ເພື່ອໂຈມຕີ ມັນສະໝອງ ແລະລະບົບເສັ້ນປະສາດ ຂອງກຸ່ມກໍ່ການຮ້າຍ ລັດອິສລາມ ນາຍົກລັດຖະມົນຕີອີຣັກ ທ່ານ Haider al-Abadi ສັນລະເສີນກຳລັງທະຫານ ຂອງທ່ານ ຢູ່ໃນຖະແຫລງການທີ່ອອກໃນວັນອັງຄານວານນີ້ ແລະໄດ້ເວົ້າວ່າ ໃນຂະນະທີ່ອີຣັກ ຍິນດີ ຕ້ອນຮັບການສະໜັບສະໜູນຈາກເພື່ອນຮ່ວມງານນາໆຊາດກໍຈິງ ແຕ່ຕົນບໍ່ຕ້ອງການ ກຳ ລັງສູ້ລົບພາກພື້ນດິນຂອງຕ່າງປະເທດ ທ່ານກ່າວວ່າ ການຊ່ວຍເຫລືອດັ່ງກ່າວ ແລະການປະຕິບັດງານພິເສດ ຈະຕ້ອງປະຕິບັດ ດ້ວຍການຮັບຮູ້ຈາກລັດຖະບານ ແລະການປະສານ ງານກັບກຳລັງທະຫານອີຣັກ ທ່ານ Kerry ໄດ້ສະແດງການສະໜັບສະໜູນຢ່າງແຮງຕໍ່ທ່ານ Abadi ແລະກ່າວໃນວັນ ພຸດມື້ນີ້ວ່າ ແຜນຂອງສະຫະລັດ ທີ່ກຳລັງນຳອອກປະຕິບັດແມ່ນໄດ້ຮັບການເຫັນພ້ອມ ຢ່າງເຕັມທີ່ ຈາກລັດຖະບານອີຣັກ ທ່ານ Kerry ໄດ້ກ່າວໂດຍການໃຊ້ຄຳຫຍໍ້ກັບກຸ່ມລັດອິສລາມວ່າ “ພວກເຮົາຈະ ສືບຕໍ່ ປະຕິບັດງານຢ່າງໃກ້ຊິດທີ່ສຸດກັບອີຣັກທີ່ເປັນຄູ່ຮ່ວມງານວ່າ ໃຜຈະຖືກສົ່ງໄປຢ່າງແທ້ ຈິງ ບ່ອນໃດທີ່ເຂົາເຈົ້າຈະຖືກສົ່ງໄປ ການປະຕິບັດງານແບບໃດທີ່ຈະມີຂຶ້ນ ເຂົາເຈົ້າຈະໃຫ້ ການສະໜັບສະໜູນແບບໃດ ຕໍ່ຄວາມພະຍາຍາມຂອງອີຣັກ ເພື່ອຫລຸດສະມັດຖະພາບ ແລະທຳລາຍກຸ່ມ ISIL ”